Landhelgisgæslan ætlar í sumar að ráðast í frekari hreinsun á menguðum jarðvegi á Stokksnesi við Hornafjörð. Þar var í eina tíð stór ratsjárstöð bandaríska hersins. Hross á svæðinu drápust úr dularfullri álmengun í vetur en utnaríkisráðuneytið telur ekki sýnt frá að tengsl við mengun frá stöðinni.
Hestar frá bænum Horni við Hornafjörð veiktust illa og drápust í vetur vegna sterkrar mengunar. Eigandi þeirra telur að hestarnir hafi komist í tæri við tilraun Landhelgisgæslunnar og Verkís til að hreinsa olíumengaðan jarðveg ratsjárstöðina á Stokksnesi. Utanríkisráðuneytið telur ekki sannað að mengun frá stöðinni hafi drepið hrossin.
Í kalda stríðinu rak bandaríski herinn stóra ratsjárstöð á Stokksnesi og voru þar að jafnaði um 120 hermenn. Einnig nokkrir óbreyttir bandarískir starfsmenn og um 25 Íslendingar sem stöfuðu við stöðina. Ratsjáin var gangsett árið 1955 og voru þar mikil mannvirki meðal annars örbylgjusamband á milli Bandaríkjanna og Evrópu. Stöðinni var lokað árið 1988 og hafa flest mannvirki verið rifin. Ratsjárstofnun tók við stöðinni og var nýr radar byggður sem Landhelgisgæslan rekur í dag.
Samskipti við landeiganda á Horni hafa ekki verið sem best og lagði hann gæsluna nýverið fyrir dómstólum í átökum um hvort greiða skyldi leigu.
Nokkur olíumengun er í jarðvegi við stöðina sem var hreinsuð á sínum tíma en í vetur ákvað Landhelgisgæslan samkvæmt ráðlegginum Verkís að ráðast í frekari hreinsun. Ómar Antonsson, landeigandi á Horni, segir að menguðum jarðvegi hafi verið mokað upp á tóma húsgrunna og í hann blandað heyi og jafnvel áburði. Þetta hafi verið skilið eftir á ógirtu svæði í þrjá mánuði.
Það komust í þetta hross hjá mér. Það átti náttúrulega að vera búið að fjarlægja þetta en þá voru þau að naga þarna í námunda og sáu náttúrulega rúllu sem hafði verið skilin eftir. Og svo náttúrulega þessar heyblöndur þarna á þessum tilraunastað Verkís. Átu þetta og og veiktust mjög illilega þannig að þau bæði lömuðust, se´rstaklega í afturhlutanum og meltingafærin lömuðust. Þau gætu ekki boðað og allt fast í görnunum. Eftri rannsóknir sem voru gerðar mjög ýtarlega kmi í ljós að þetta var mikil eitrun, bæði heyeitrun og svo mikil álmengun ég held að það hafi verið þúsundfalt meiri þessi álmengun í blóða hrossanna heldur en mæst hefur á Íslandi áður í nokkri skepnu.
Samkvæmt upplýsingum frá Utanríkisráðuneytinu telur það ekki sannað með fullnægjandi hætti að mengunin sem drap hrossin hafi komið frá hreinsunarstarfi við ratsjárstöðina og er málið á borði ríkslögmanns.
Landhelgisgæslan ætlar að ráðast í frekari hreinsun á menguðum jarðvegi á Stokksnesi við Hornafjörð í sumar. Þar var í eina tíð stór ratsjárstöð bandaríska hersins. Hross á svæðinu drápust úr dularfullri álmengun í vetur en utanríkisráðuneytið telur ekki að sýnt hafi verið fram á tengsl við mengun frá stöðinni. 